CELEX: 62015TN0147
Language: hu
Date: 2015-03-30 00:00:00
Title: T-147/15. sz. ügy: 2015. március 30-án benyújtott kereset – Cseh Köztársaság kontra Bizottság

29.6.2015   
            
            
               HU
            
            
               Az Európai Unió Hivatalos Lapja
            
            
               C 213/38
            
         2015. március 30-án benyújtott kereset – Cseh Köztársaság kontra Bizottság
   (T-147/15. sz. ügy)
   (2015/C 213/63)
   Az eljárás nyelve: cseh
   
      Felek
   
   
      Felperes: Cseh Köztársaság (képviselők: M. Smolek, T. Müller, J. Očková és J. Vláčil meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az 5 3 9 76  340,00 CZK (cseh korona) összegű saját forrás biztosítására irányuló kötelezettség alóli mentesítés iránti kérelemnek az 1150/2000/EK, Euratom tanácsi rendelet (1) 17. cikke (2) bekezdése alapján való elutasításáról szóló, 2015. január 20-i BUDG/B/3/RDL D(15)217973 bizottsági határozatot;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
            
               1.
            
            
               Az első, az 1150/2000 tanácsi rendelet 17. cikke (1) és (2) bekezdésének megsértésére alapított jogalap
               
                           —
                        
                        
                           A felperes ezzel kapcsolatban úgy érvel, hogy a vitatott határozat elfogadásával a Bizottság megsértette az 1150/2000 tanácsi rendelet 17. cikkének (1) és (2) bekezdését, amennyiben tévesen jutott arra a következtetésre, hogy a Cseh Köztársaság nem tett meg minden szükséges intézkedést, hogy az EU saját forrásainak összegét a Bizottság részére biztosítsa, valamint amennyiben olyan összeg biztosítását követelte, amelyet nem lehet olyan indokok alapján kizárni, amelyek nem a Cseh Köztársaságnak tudhatók be.
                        
                     
         
            
               2.
            
            
               A második, az Európai Unió Alapjogi Chartája 41. cikkének és a Cseh Köztársaság védelemhez való jogának megsértésére alapított jogalap
               
                           —
                        
                        
                           A felperes ezzel kapcsolatban úgy érvel, hogy a vitatott határozat elfogadásával a Bizottság megsértette az Európai Unió Alapjogi Chartájának 41. cikkét és a Cseh Köztársaság védelemhez való jogát, amennyiben nem tette lehetővé a Cseh Köztársaság számára, hogy megfontoltan és hatékonyan kifejtse álláspontját.
                        
                     
         
      (1)  A Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet (HL L 130., 1. o.; magyar nyelvű különkiadás 1. fejezet, 3. kötet, 169. o.).